रोडवेज बस में कार्ड स्वाइप कर चुका सकेंगे किराया
डिजिटलइंडिया के तहत अब राजस्थान राज्य पथ परिवहन निगम भी अपनी भागीदारी निभाते हुए प्रधानमंत्री नरेंद्र मोदी के सपने को पूरा करने में जुट गया है। इसके लिए उसने एक अप्रैल से कैशलेस विकल्प की शुरुआत करने हुए यात्रियों को बस में ही स्वाइप मशीन की सुविधा उपलब्ध कराने का निर्णय लिया है। इससे एक ओर तो कैशलेस ट्रांजेक्शन होगा तो दूसरी ओर यात्रियों कंडक्टर को छुट्टे की समस्या से भी निजात मिलेगी। बस में यात्रा शुरू करने से पहले यात्री कई बार छुट्टे की सोचता है तो कई बार कंडक्टर उसे छुट्टी की समस्या का हवाला देकर नीचे भी उतार देता है। इस समस्या को गंभीरता से लेते हुए निगम ने निर्णय लिया कि यदि यात्री के पास एटीएम कार्ड है तो उससे नकदी लेकर टिकट बनाने की बजाय स्वाइप मशीन का उपयोग करने की सुविधा दी जाए। इसके लिए परिचालक को ऐसी मशीन दी जाएगी, जिसमें में कार्ड स्वेप करने की सुविधा मिलेगी।
छुट्टेकी समस्या समाप्त होगी : एटीएमकार्ड के स्वाइप करने की सुविधा शुरू होने के बाद परिचालकों यात्रियों को खुल्ले पैसों की झंझट से मुक्ति मिलेगी। अधिकारियों ने बताया कि कई स्थानों पर खुले पैसों के कारण यात्रियों परिचालकों के बीच नोंक-झोक भी हो जाती है। जिस कारण मामले की नजाकत को देखते हुए यात्री या परिचालक को खुल्ले पैसे छोड़ने तक पड़ जाते है। ऐसे में स्वेप प्रक्रिया शुरू होने से खुल्ले पैसों की समस्या से निजात मिलेगी।
राशिभी सीधे खाते में जमा
इसयोजना के शुरू होने के बाद यात्री की ओर से कार्ड स्वेप कराने पर टिकिट राशि सीधे संबंधित आगार के बैंक खाते में जमा हो जाएगी। वर्तमान में टिकिट राशि का पैसा परिचालक को अपने आगार में पहुंच कर जमा करवाना पड़ता है। जिससे परिचालकों को भी राशि संभाले रखने की समस्या से निजात मिलेगी। इसके अतिरिक्त आगार को इस सुविधा से राजस्व में बढ़ोत्तरी होने की संभावना भी है। इसका मुख्य कारण परिचालक किसी प्रकार का टिकिट राशि में गड़बड़ नहीं कर सकेगा।
ईटीएम का करार समाप्त, कार्ड स्वाइप की सुविधा
एकमार्च को टाइमेक्स कंपनी से ईटीएम (इलेक्ट्रॉनिक टिकट मशीन) मुख्यालय को उपलब्ध कराई थी। मार्च अंत में उसका करार समाप्त होने जा रहा है। ऐसे में अब जो नई कंपनी से करार किया जाएगा उसमें एटीएम कार्ड के स्वाइप करने की सुविधा भी होगी। जिससे यात्रा के दौरान नकदी के अभाव में यात्री एटीएम के जरिये भी टिकट प्राप्त कर सके। मुख्यालय की ओर से यह सुविधा एक अप्रैल से शुरू करने की संभावना जताई जा रही है।
hin_Deva hin_Deva hin_Deva hin_Deva hin_Deva hin_Deva hin_Deva